Ғәҙелшин Шәрифйән Хәйбрахман улы

Ғәҙелшин Шәрифйән Хәйбрахман улы (1921 йыл — 20 август 2012 йыл) — педагог, дәүләт эшмәкәре, партия һәм совет етәксеһе. Бөйөк Ватан һуғышында ҡатнашҡан. I дәрәжә Ватан һуғышы ордены (1985), «Жуков миҙалы» (1995) менән бүләкләнгәнУргаза. Гадельшин Шарифьян Хабрахманович. Подготовил к.и.н. М. М. Маннапов.

 Биографияһы 
Шәрифйән Хәйбрахман улы Ғәҙелшин 1921 йылда Баймаҡ районы Үрге Мәмбәт ауылында тыуған.

 Тормош һәм хеҙмәт юлы 
1930—1934 йылдар — БАССР-ҙың Баймаҡ районы Ярат башланғыс мәктәбендә уҡый.

1935 йыл — БАССР-ҙың Баймаҡ районы 1-се Этҡол мәктәбенең 7 сығарылыш класы уҡыусыһы.

1935—1939 йылдар — Темәс педагогия училищеһы. 1937—1940 йылдар — ВЛКСМ ағзаһы.

1939—1940 йылдар — БАССР-ҙың Йомағужа районы Аптраҡ ете йыллыҡ мәктәбенең башҡорт теле һәм әҙәбиәте, физика һәм физкультура уҡытыусыһы.

1940 йылдың марты — Эшсе-Крәҫтиән Ҡыҙыл Армияһы сафына саҡырыла.

1941—1945 йылдар — Бөйөк Ватан һуғышында ҡатнаша. 1942 йылда КПСС сафтарына алына.

1944—1945 йылдар — Фридрих Энгельс исемендәге Ленинград хәрби-сәйәси училищеһы курсанты.

1945 йылдың декабрендә демобилизациялана, хәрби дәрәжәһе — запастағы капитан.

1946 йылдың 15 ғинуары — 1947 йылдың 15 авгусы — БАССР-ҙың Баймаҡ районы Торф ауыл мәктәбендә тарих фәнен уҡыта. 1946 йылдың мартында өйләнә.

1947 йылдың 15 авгусы — 1948 йылдың 15 авгусы — БАССР-ҙың Баймаҡ районы Юлыҡ ете йыллыҡ мәктәбендә география һәм физкультура уҡытыусыһы.

1948 йылдың 15 авгусы — 1951 йылдың 1 авгусы — БАССР-ҙың Баймаҡ районы Ярат мәктәбе мөдире.

1951 йылдың 1 авгусы — 1953 йылдың 15 ноябре — БАССР-ҙың Баймаҡ районы Ишмырҙа ете йыллыҡ мәктәбе директоры.

1953 йылдың 15 ноябре — 1956 йылдың 30 октябре — БАССР-ҙың Баймаҡ районы Сибай МТС-ы партия бюроһы секретары.

1956 йылдың 30 октябре — 1957 йылдың 4 июне — Сибай МТС-ы зонаһы буйынса КПСС-тың Баймаҡ районы комитеты секретары.

1957 йылдың 4 июне — 1957 йылдың 25 ноябре — БАССР-ҙың Баймаҡ районы Сибай совхозы партия комитеты секретары.

1957 йылдың 25 ноябре — 1963 йылдың 1 авгусы — БАССР-ҙың Баймаҡ районы Темәс мәктәп-интернаты директоры.

1963 йылдың 1 авгусы — 1968 йылдың 15 авгусы — БАССР-ҙың Баймаҡ районы Аҡморон һигеҙ йыллыҡ мәктәбе директоры.

1968 йылдың 6 майы — 1969 йылдың 15 авгусы — БАССР-ҙың Баймаҡ районы Аҡморон һигеҙ йыллыҡ мәктәбенең тарих уҡытыусыһы.

1969 йылдың 15 авгусы — 1977 йылдың 27 октябре — БАССР-ҙың Баймаҡ районы Ҡаратал һигеҙ йыллыҡ мәктәбе директоры.

1977 йылдың 27 октябре — 1981 йыл — Йылайыр ауыл хужалығы техникумының тарих преподавателе.

1981—1995 йылдар — Башҡортостан Республикаһының Баймаҡ районы «Йылайыр» совхоз-техникумының Ветерандар советы рәйесе.

2012 йылдың 20 авгусында вафат булаУргаза. Гадельшин Шарифьян Хабрахманович. Подготовил к.и.н. М. М. МаннаповЛ. А. Медведева. Оставил яркий след на земле.

 Маҡтаулы исемдәре һәм башҡа бүләктәре 
 I дәрәжә Ватан һуғышы ордены (1985)
 «1941—1945 йылдарҙағы Бөйөк Ватан һуғышында Германияны еңгән өсөн» миҙалы (1945)
 «Сиҙәм ерҙәрҙе үҙләштергән өсөн» миҙалы (1956)
 Бөтә Союз ауыл хужалығы күргәҙмәһендә ҡатнашыусы миҙалы (ВСХВ) (1957)
 «1941—1945 йылдарҙағы Бөйөк Ватан һуғышында еңеүгә 20 йыл» юбилей миҙалы (1966)
 «1941—1945 йылдарҙағы Бөйөк Ватан һуғышында еңеүгә 30 йыл» (1975)
 «СССР Ҡораллы көстәренә 70 йыл» (1978) юбилей миҙалы
 «Жуков миҙалы» дәүләт наградаһы (1995)Ургаза. Гадельшин Шарифьян Хабрахманович. Подготовил к.и.н. М. М. МаннаповСайт социально-патриотической акции Уральского федерального округа. Информация о Гадельшине Ш. Х..

 Сығанаҡтар 
 Л. А. Медведева. Оставил яркий след на земле.
 Сайт социально-патриотической акции Уральского федерального округа. Информация о Гадельшине Ш. Х.

 Һылтанмалар 
 Ургаза. Гадельшин Шарифьян Хабрахманович. Подготовил к.и.н. М. М. Маннапов

 Иҫкәрмәләр 

Категория:Алфавит буйынса шәхестәр
Категория:КПСС ағзалары
Категория:Баймаҡ районында тыуғандар